***VIDES KONSULTATĪVĀ PADOME***

Nodibinājumi: „Latvijas Dabas fonds”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, biedrības: „Latvijas Ornitoloģijas biedrība”, „Vides fakti”,„Vides aizsardzības klubs”, „Latvijas Makšķernieku asociācija”, „Zaļā brīvība”, „Ekodizaina kompetences centrs”, „Latvijas Botāniķu biedrība „Latvijas Atkritumu saimniecības asociācija”, „Baltijas krasti”, „Zero Waste Latvija”, „Latvijas Vides pārvaldības asociācija”, „Saldus rajona attīstības biedrība”, ” Korporatīvās ilgtspējas un atbildības institūts”, un biedrība „Baltijas Vides forums”, Biķernieku meža aizsardzības biedrība,

**Rīga, Peldu iela 26/28, LV-1494**

02.03.2023.

Nr. 1-9

**Vides aizsardzības un reģionālās attīstības ministrijai**

**pasts@varam.gov.lv**

**es@varam.gov.lv**

*Par Vides konsultatīvās padomes viedokli attiecībā uz nacionālo pozīciju "Priekšlikums Eiropas Parlamenta un Padomes regulai, ar ko izveido Eiropas Savienības sertifikācijas satvaru oglekļa piesaistei"*

Vides konsultatīvā padome (turpmāk - VKP) ir iepazinusies ar nacionālo pozīciju “Priekšlikums Eiropas Parlamenta un Padomes regulai, ar ko izveido Eiropas Savienības sertifikācijas satvaru oglekļa piesaistei”. VKP kopumā atbalsta Latvijas pozīciju un atzinīgi vērtē Eiropas Savienības iniciatīvu attīstīt oglekļa sertifikācijas satvaru, bet aicina Vides aizsardzības un reģionālās attīstības ministriju papildināt nacionālo pozīciju, balstoties uz sekojošu VKP priekšlikumu.

1. Regulas priekšlikuma 2. pantu papildināt ar "*appropriate liability mechanisms*" definīciju vai paplašinātu skaidrojumu, lai izvairītos no oglekļa piesaistes metodēm, kas varētu radīt pretēju ietekmi. Direktīvās 2003/87/EC un 2009/31/EC šāda definīcija nav sniegta.

Papildus tam norādām, ka sadaļa “Situācija Latvijā” vietām tendenciozi atspoguļo realitāti, izceļot koksnes un kūdras ieguves nozaru intereses, tostarp vainojot mežu novecošanu (nevis mežizstrādes apjoma pieaugumu) pie oglekļa piesaistes samazinājuma mežā, ekosistēmu atjaunošanas vietā piedāvājot “biomasas ražošanu” u.tml.

 Tāpat uzsveram, ka nav pieļaujams klimatneitralitātes sasniegšanu līdz 2050. gadam balstīt uz kompensējošiem mehānismiem. Līdz ar to nākotnē būs nepieciešams pārskatīt sertifikācijas oglekļa piesaistei regulējumu Eiropas Savienības līmenī, lai oglekļa piesaiste ar sertifikācijas metodēm nodrošinātu vien atlikušo un nenovēršamo emisiju kompensāciju.

Ar cieņu,

Vides konsultatīvās padomes priekšsēdētājs  Juris Jātnieks

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU